Otthon kinyomtatása

Sweet Home 3D Súgó > Otthonok, falak és bútorok készítése

|  |  | Otthon kinyomtatása

Otthon kinyomtatásához válassza a Fájl > nyomtatás menüt. Ez a menü megjeleníti a rendszer nyomtatási ablakát, ahol kiválaszthatja a nyomtatót, a nyomtatandó oldalak számát, a nyomtatás minőségét, stb. A Sweet Home 3D alapbeállítások szerint kinyomtatja a bútorlistát, az alaprajzot, és az aktuális háromdimenziós nézetet, az alapértelmezett papírméretet, margókat és tájolást használva. Ha ezeken változtatni szeretne, válassza ki a Fájl > Oldalbeállítás menüt. Az Oldalbeállítás panelen megváltoztathatja a papírméretet és a tájolást az Oldal formátum gombra kattintással. Azt is kiválaszthatja, hogy a bútorlista, az alaprajz, és a 3D nézet kinyomtatódjon-e. Ha nem szeretné, hogy a program az alaprajz méretarányát automatikusan az oldalhoz igazítsa, megadhat más méretarányt. Megadhat fejlécet és láblécet is, melyek minden kinyomtatott oldal alján és tetején megjelennek. A Fejléc és Lábléc mezőkbe írhat szöveget és van lehetőség változók megadására is, melyek helyére a változók értéke fog nyomtatódni. Jelenleg az alábbi 7 változót használhatja: $pageNumber - oldalszám, $pageCount - oldalak száma, $planScale - méretarány (akár automatikusan számolt, akár kézzel adta meg a Méretarány mezőben, $date - nyomtatás dátuma, $time - nyomtatás ideje, $name - otthon neve, $file - fájl elérési útja. A Fejléc és Lábléc mezők található gombok megnyomására a változók beíródnak az éppen kiválasztott mezőbe, így nem kell azokat kézzel beírnia. Mivel a $ jel a változónevek miatt foglal, ha meg szeretné nyomtatásban jeleníteni, írjon $$ jelet. A nyomtatási kép megtekintéséhez válassza a Fájl > Nyomtatási kép menüpontot. Az előnézeti képen láthatja mi kerül az egyes oldalakon kinyomtatásra. A lapok között a lap tetején található nyilakra kattintással vagy a kurzornyilakkal válthat.

• | A nyomtatási funkció esetleg nem működik linux alatt. Ebben az esetben válassza a Fájl > Exportálás PDF-be menüpontját, majd nyomtassa ki az elkészült PDF fájlt.
• | A rendszerkonfiguráció hiányosságai miatt előfordulhat, hogy a 3D nézetet nem lehet kinyomtatni. Ez esetben a 3D nézet nyomtatása jelölőnégyzet jelölése törlésre és letiltásra kerül.
• | Ha a nyomtatni kívánt otthon többszintes, a kiynomtatott bútorlista csak az aktuálisan kiválasztott szinten található bútorok listáját fogja tartalmazni, kivéve, ha csak a bútorlistát nyomtatja, ez esetben minden bútor rákerül a listára. Az alaprajzból és 3D nézetből az éppen aktuálisan megjelenített kerül kinyomtatásra. Ha egy többszintes otthon minden szintjét ki szeretné nyomtatni, válassza és nyomtassa ki őket egyenként.
• | A3D nézet 150 dpi felbontással kerül nyomtatásra. egy oldalnyi méretre nagyítva, leszámítva a margókat.
• | A papíron is jelezheti az alaprajz méretarányát, ha az alaprajzon elhelyez egy szabványos, pl 1 méter nagyságú méretvonalat.
• | Az oldalbeállítások elmentésre kerülnek az otthon fájljába.
• | A nyomtatási kép panel megnagyítható.